У Вікіпедыі ёсць артыкулы пра іншых асоб з прозвішчам Іваноў.

**Піліп Андрэевіч Іваноў** (нар. 21 ліпеня 1990, Мінск) — беларускі футбаліст, паўабаронца.

Клубная кар’ера
---------------

З 2007 года гуляў за мінскае «Дынама», у асноўным за дубліруючы склад. У сакавіку 2012 года пакінуў «Дынама» і перайшоў у «Гомель», дзе таксама гуляў за дубль. У ліпені 2012 года разарваў кантракт з гомельскім клубам, а ў жніўні стаў іграком мінскага клуба СКВІЧ.

У лютым 2013 года перайшоў у «Віцебск». Стаў найлепшым бамбардзірам віцебскага клуба, але пасля з’яўлення ў Віцебску фінансавых праблем у жніўні 2013 года папоўніў склад брэсцкага «Дынама». У «Дынама» не здолеў замацавацца ў аснове і ў снежні 2013 года кантракт з брэсцкім клубам быў разарваны.

Са студзеня 2014 года знаходзіўся на праглядзе ў салігорскім «Шахцёры», у выніку ў сакавіку 2014 года папоўніў склад гэтага клуба. У «Шахцёры» гуляў у асноўным за дубль, у асноўным складзе з’яўляўся эпізадычна. У жніўні 2014 кантракт з гарнякамі па ўзаемнай згодзе быў разарваны.

У канцы жніўня 2014 года папоўніў склад першалігавай «Іслачы». Згуляў за гэты клуб у 9 матчах, галамі не адзначаўся. Па заканчэнні сезона 2014 пакінуў «Іслач».

З пачатку 2015 года трэніраваўся разам з навабранцам Першай лігі — футбольным клубам «Крумкачы», з якім у красавіку падпісаў кантракт. Стаў адным з лідараў «Крумкачоў», дапамог гэтаму клубу выйсці ў Вышэйшую лігу. У сезоне 2016 стаў капітанам каманды, стаў звычайна выступаць на пазіцыі правага паўабаронцы. У кастрычніку 2016 года падоўжыў кантракт з «Крумкачамі» да канца 2018 года. 

29 ліпеня 2017 года разам з шэрагам іншых футбалістаў «Крумкачоў» адмовіўся ехаць на матч супраць «Віцебска» з прычыны затрымкі выплат заробку і неўзабаве па пагадненні бакоў пакінуў каманду. Аднак, праз два тыдні вярнуўся ў склад «Крумкачоў». У першым жа матчы пасля вяртання, 20 жніўня 2017 года супраць БАТЭ, забіў гол і аддаў галявую перадачу, чым дапамог сталічнаму клубу атрымаць перамогу з лікам 3:2.

Са студзеня 2018 года знаходзіўся на праглядзе ў мінскім «Дынама» і ў лютым падпісаў кантракт з клубам. Спачатку ў пераважна выхадзіў на замену, аднак з ліпеня 2018 года, у сувязі з зыходам Антона Сарокі і траўмай Алксандра Макася, стаў часцей з’яўляцца ў стартавым складзе. У пачатку 2019 года, нягледзячы на заканчэнне кантракта, трэніраваўся з дынамаўцамі і адправіўся на першы турэцкі збор, аднак у лютым пакінуў каманду. Тым не менш, неўзабаве вярнуўся і падпісаў новы кантракт з мінчанамі, аднак ужо праз два тыдні кантракт быў разарваны.

У сакавіку 2019 года стаў іграком «Мінска». Пачынаў сезон у стартавым складзе каманды, аднак пазней з-за траўм стаў радзей з’яўляцца на полі. У чэрвені 2019 года па пагадненні бакоў пакінуў «Мінск».

У жніўні 2019 года зноў далучыўся да «Дынама», дзе неўзабаве стаў іграком асновы. У снежні 2019 года па заканчэнні кантракта пакінуў клуб.

У сакавіку 2020 года стаў іграком «Ліепаі». Пакінуў каманду ў жніўні 2020 года.

У студзені 2021 года стаў трэніравацца з «Крумкачамі» і ў лютым афіцыйна папоўніў склад каманды. Выступаў пераважна ў стартавым складзе. Пакінуў клуб па заканчэнні сезона 2021 і з’ехаў у Польшчу.

Міжнародная кар’ера
-------------------

Гуляў за моладзевыя зборныя розных узростаў.

Дасягненні
----------

* Беларусь 02Сярэбраны прызёр Срэбраны прызёр чэмпіянату Беларусі: 2009
* Беларусь 03Бронзавы прызёр Бронзавы прызёр чэмпіянату Беларусі: 2018
* Беларусь Уладальнік Кубка Беларусі: 2014

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2007 | дубль | Дынама (Мінск) | Беларусь | 9 | 0 |
| 2008 | дубль | Дынама (Мінск) | Беларусь | 13 | 2 |
| 2009 | Д1 | Дынама (Мінск) | Беларусь | 2 | 0 |
| 2010 | Д1 | Дынама (Мінск) | Беларусь | 1 | 0 |
| 2011 | Д1 | Дынама (Мінск) | Беларусь | 2 | 0 |
| 2012 (1) | Д1 | Гомель | Беларусь | 0 | 0 |
| 2012 (2) | Д2 | СКВІЧ | Беларусь | 12 | 5 |
| 2013 (1) | Д2 | Віцебск | Беларусь | 14 | 7 |
| 2013 (2) | Д1 | Дынама (Брэст) | Беларусь | 5 | 0 |
| 2014 (1) | Д1 | Шахцёр | Беларусь | 5 | 0 |
| 2014 (2) | Д2 | Іслач | Беларусь | 9 | 0 |
| 2015 | Д2 | Крумкачы | Беларусь | 29 | 14 |
| 2016 | Д1 | Крумкачы | Беларусь | 27 | 2 |
| 2017 | Д1 | Крумкачы | Беларусь | 26 | 6 |
| 2018 | Д1 | Дынама (Мінск) | Беларусь | 25 | 4 |
| 2019 (1) | Д1 | Мінск | Беларусь | 6 | 1 |
| 2019 (2) | Д1 | Дынама (Мінск) | Беларусь | 12 | 2 |
| 2020 (1) | Д1 | Ліепая | Латвія | 8 | 1 |
| 2021 | Д2 | Крумкачы | Беларусь | 28 | 7 |
|

Зноскі
------

1. ↑  Filipp Ivanov // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  "Гомель" расстался с Филиппом Ивановым
3. ↑  Рыжко, Иванов, Бушман, Ярославский и Пидвирный на просмотре в "Шахтере"
4. ↑  Футбол. Встреча "Шахтера" с болельщиками. В поисках стульев
5. ↑  «Шахтер» расторг контракт с Филиппом Ивановым
6. ↑  Нападающий "Шахтера" перешел в "Ислочь"
7. ↑  Виталий Жуковский: "На 80 процентов "Ислочь" укомплектована"
8. ↑  «Крумкачы» подписали контракты с Филиппом Иванов и Ильей Пуховым
9. ↑  Шикавка и Иванов до конца 2018 года продлили контракты с "Крумкачами"
10. ↑  Пять игроков основного состава "Крумкачей" отказались ехать на матч с "Витебском" из-за задержки зарплаты
11. ↑  Филипп Иванов расторг соглашение с "Крумкачами"
12. ↑  Филипп Иванов вновь в составе ФК "Крумкачы"
13. ↑  Филипп Иванов подписал контракт с минским "Динамо"
14. ↑  Артем Гуренко и Филипп Иванов покинули минское "Динамо"
15. ↑  Минское "Динамо" сообщило о возвращении Филиппа Иванова
16. ↑  Минское "Динамо" спустя две недели после подписания контракта, объявило о расставании с Филиппом Ивановым
17. ↑  Филипп Иванов стал игроком "Минска"
18. ↑  "Минск" расстался с Филиппом Ивановым
19. ↑  Филипп Иванов вернулся в минское "Динамо"
20. ↑  Галович, Яхая, Ятченко и еще три игрока покинули минское "Динамо"
21. ↑  Филипп Иванов и Сейду Яхая перешли в "Лиепаю"
22. ↑  Филипп Иванов покинул "Лиепаю"(недаступная спасылка)
23. ↑  Филипп Иванов вернулся в НФК "Крумкачы"

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |